open-index/open-wikipedia-markdown huggingface dataset:
Орест Сабов

**Орест Сабов**, *8. октобра 1867, Драгово (Kövesliget), Жупа Мараморош, Мадярске кральовство — †1939, точнѣйшый датум и мѣсто смерти непознаты — правник, политик, урядник высокого ранга, писатель.

## Карьера
Орест Сабов абсолвовав юридичну факулту Будапештской универзиты. По зысканю дипломы правника служив яко секретарь наджупана а пак журат в жупах Бестерце-Насод и Берег. Од зачатку войны (1914) четыри рокы служив яко представитель мадярской влады и шеф политичного оддѣла при главном велительствѣ войска.

Наступно быв фаховым радником на Министерствѣ внутра, а од 17. новембра 1918 наджупаном Унгу; од 1. децембра 1918 — владный комисарь про девять жуп, де бывали Русины; од 29. децембра 1918 до 21. марца 1919 — Министер Руськой Крайны. По безкровном комунистичном переворотѣ 21. марца быв му понукнутый пост народного комисаря Руськой Крайны, котрый не прияв (тот пост пак заняв Августин Штефан).

## Руська Крайна

10. децембра 1918 Орест Сабов зобрав до Будапешту зъѣзд представительох Русинох, де были шпециалным потягом доправлены Русины зо вшиткых округох Угорской Руси в числѣ 200 особ. Перед участниками выступили будапештскы Русины, котры давно и основно интегровали ся в мадярску културу и сполоченство. Замѣр организаторох быв пересвѣдчити участникох, же Русинам Угорской Руси лѣпше зоставати ся в лонѣ Мадярщины. Але против того найострѣйше выступив проукраинскы ориентованый надпоручник Степан Клочурак, велитель Ясѣнской Народной Обороны, котрый быв подтриманый его колегами. Клочуракови быв пропонованый пост секретаря на министерствѣ, але на то ся не злакомив. На том зъѣздѣ не пришли на едину думку, а заключили продовжити обговорѣня в краю. Неодовго, 25. децембра 1918, влада Карольи ввела в дѣю (опубликовала) Народный закон о Руськой Крайнѣ, народностной автономии Русинох, в приготовлѣню котрого мав найвекшу заслугу Орест Сабов. 

## Главны публикации
* Szabó O. A magyar oroszok (Ruthének), Budapest, 1914.
* Szabó O. A Ruszinföld autonómiájáról. //Pesti Hírlap, 1939, április 2.
Книга Сабова о Русинах е компилациов з робот Юрия Калмана Жатковича, Тивадара Легоцкого и Иштвана Семана, котры выхосновав з дозволу авторох.

Деталну роботу о книзѣ Сабова, з ей репринтом, украиноязычным рефератом, а тыж розвѣдку о самом авторѣ опубликовав историк УжНУ Олег Мазурок.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с. 
* Мазурок, Олег. Орест Сабов та його книга про угорських русинів. Ужгород, «Карпатська Вежа», 2011  http://chtyvo.org.ua/authors/Mazurok_Oleh/Orest_Sabov_ta_ioho_knyha_pro_uhorskykh_rusyniv.pdf
* Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. 
* Пушкаш, Андрей. Цивилизация или варварство. Закарпатье 1918–1945. Институт славяноведения РАН. Москва. Издательство «Европа». 2006. 
* Ruszka Krajna a Katolikus lexikonban
## Референции

Катеґорія:Русиньскы правници
Катеґорія:Мадярскы писателе
Катеґорія:Русиньскы політіци
Катеґорія:Державны урядници
Священик

**Священик**, в грецкой библийной терминологии *Ιερέας иерей* — особа, призвана до участи на Христовом священствѣ и сполупраци зоз своим епископом. Священик выконуе вшиткы богослужѣня и тайны Церкви, окрем епископской хиротонии и свячѣня мира.

Священик ся придѣлять епископом на конкретну парохию при згодѣ парохиянох. Одповѣдать перед епископом и Церквов.

Священиком годен быти лем чоловѣк, тѣлесно и душевно здоровый, морално певный, маючый богословске образованя. Од священика ся чекать жива участь в културном, сполоченском и социалном животѣ громады, але в рамках каноничных норм и вѣронаукы.

Старшы, скушены и выпробованы в службѣ священикы можуть достати сан протоиерея.

## Жерела
* О. Стефан Пружинський: Священик. //Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999.  С. 308.

## Референции

Катеґорія:Хрістіанство
Морава

**Морава** може означати:
* Морава (верхний приток Дуная) — чешско-словацка ріка.
* Морава (нижний приток Дуная) — сербска ріка.
* Морава (історічна країна) —  історичнa країна в середнїй Европі.
Чорна Борода

**Чорна Борода** — прозывка Едварда Тича,  *Blackbeard,  Edward Teach*, родженого около 1680, Бристол, Англицке кральовство — забитого 22. новембра 1718, остров Окракок, Атлантичный океан (днесь штат Сѣверна Каролина), едного из найславнѣйшых пиратох в истории, котрый став ся импозантнов поставов америцкого фолклора.

## Пират в английскых службах
Мало што знати за его молодость и походжѣня, ани правдиве имя его не певне, бо суть тыж верзии *Thatch* и *Thack*, и мы, ачей, нигда ся не дознаме, котре е правдиве, бо пираты в тых часах звыкли были хосновати лем прозывку.

Хоть спочатку служив як найомный пират (privateer) англицкой кральовны Анны в часѣ англо-испанской войны (1701–1713), первый раз было чути за пирата *Чорну Бороду* аж в конци рока 1716. 

## Пират на вольных ногах
В року 1717 заяв французску торгову шифу *La Concorde*, переробив ю на бойову зоз 40 канонами и, назвавши ю *Помста кральовны Анны (Queen Anne’s Revenge)*, учинив ся найстрашнѣйшым пиратом Карибского моря, котрый насилствовав и рабловав при берегах англицкых колоний Вирджиния и Каролина. В року 1718 розбизовав ся во своей повной безкарности до того, же основав собѣ базу на островку при заливѣ Памлико, де контроловав приходячы до Каролины шифы и брав з них дань, дѣлячи ся з губернатором колонии Сѣверна Каролина Чарлзом Иденом. 

## Конець пиратства

По скаргах плантаторох колонии Каролина вицегубернатор сосѣдной колонии Вирджиния послав двѣ военскы шифы под командов поручника Роберта Мейнарда, котрым по тяжком бою 22. новембра 1718 удало ся забити *Чорну Бороду*. Мертволѣ пирата одрубали голову и завѣсили на конци носового трама его шифы.

## См тыж
* Остров Окракок

## Жерела и одказы
* Blackbeard, English pirate. //Encyclopaedia Britannica
* American National Biography: Teach, Edward.

Катеґорія:Пираты
Пират

**Пират**, од  *pirata* з  *πειρατής* *peiratēs*, од часослова  *πειράομαι* *peiráomai* 'пробовати; подникати' — бандита, розбойник на морю.

Пиратство — в меджинародном правѣ — незаконне заятя, рабунок або потоплѣня торговой або цивилной шифы, учиненый во вольному морю приватныма або державныма кораблями; яко пиратство ся квалификуе нападнутя под час войны шиф, понорок, човнох и военскых летадел на торговы шифы невтралных держав. Нормы меджинародного права в бою з пиратством были кодификованы в Женевской конвенции о вольном морю з року 1958 и в Конвенции ОЗН з морского права року 1982.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Facts about Fictional and Real Pirates

## Референции

Катеґорія:Пираты
Лагуна

**Лагуна**  *laguna*, неглубоке природне водне тѣлесо, злучене з морьом узкым проливом и оддѣлене од него барьеров (кораловый риф, барьеровый остров), а тыж часть моря вдну атола.

Лагуны з кораловов барьеров и атолы творять шпецифичный тип лагун, понеже коралы суть органичнов штруктуров и усадженины такой лагуны обсягують много вапенного материала. Плыткы воды лагуны подтримують высокопродуктивны екосистемы з уникатнов флоров и фаунов.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Maurice L. Schwartz, Cuchlaine Audrey Muriel King: Lagoon, geography. //Encyclopedia Britannica

## Референции

Катеґорія:Лагуны
Залив

**Залив** е выбѣжок океану, моря, озера до певнины, при чому ся може поважовати за их часть, понеже мать вольну циркулацию воды з основным водным тѣлесом.

Ествують тыж диференциованы назвы про заливы, зависимо од их величины, формы и иншого. Напримѣр, Англичане, морска нация, подля величины роздѣляють:
* cove — меншый залив, часто тыж назва малых локалит з вызнамом: закуток, тихе мѣсточко;
* bay — универзална назва (Bay of Bengal, 2&nbsp;172&nbsp;000&nbsp;km2);
* gulf — океанскый залив з активнов плавбов (Gulf of Mexico, 1&nbsp;550&nbsp;000&nbsp;km2).

## См. тыж
* Лагуна
* Фйорд

## Жерела и одказы
* Juraj Činčura (ed.): Encyklopédia Zeme, 1. vyd. Bratislava: Obzor, 1983. 720 с.
* Malá československá encyklopedie. 1. vyd.  Praha: Academia, 1987. Том 6, Š–Ž, 928 с.

## Референции

Катеґорія:Заливы
Остров Окракок

**Остров О́кракок** — барьеровый остров при атлантичном березѣ Сѣверной Америкы. 

Администативно належить ку штату Сѣверна Каролина США. Мать статус CDP (Census-designated place), што означать малый населеный пункт без властной администрации, котрый подлѣгать штатистичной евиденции. Около острова проходить безпечный плавебный путь з океана ку континенталному берегу. Векша часть острова е хранена територия федералного вызнаму. Обывательство острова жие переважно з туристикы.

## География и транспорт
Остров е частьов барьерового архипелага, котрый оддѣлять лагуну Памлико од океана. Середня вышка над морьом — 1,5 м. Осада О́кракок находить ся в найширшой южной части острова, закрытой од Атлантичного океана пѣсковыма дунами и соленым мочариском. Много хыж на островѣ стоять на сулаках. Затоплѣня грозять при ураганах и векшых морскых бурях.

На остров кажды 1-2 годины ходить компа, на котрой ся мож перевезти з автом, час плавбы 40 минут. Мож ся тыж достати приватнов лодьов або малым аеропланом. Аеропорт находить ся на юговосток од осады и мать едну асфалтову розбѣгову дорогу 18х914 м.

## История
Остров оселеный од року 1750. Перед тым служив як пристанок про пираты. Быв облюбленым котвиском Едварда Тича, лѣпше познатого як пират Чорна Борода, котрый быв ту забитый в лютой битцѣ 22. новембра 1718.

В октобрѣ и новембрѣ року 2018 на островѣ держали 3-4-денны ославы на честь 300-роча биткы з пиратами при Окракоку.

## Одказы
* Туристика и релакс на островѣ Окракок
* Facebook-сторона острова Окракок
* Штатистика обывательства
## Референции
 
Катеґорія:Барьеровы островы
Барьеровый остров

**Барьеровый остров** — остров продовгастой формы паралелный береговой линии, утвореный усадженинами, знесеныма з берега рѣками и потоками и сформованый морскыма волнами, приливами и одливами и морскыма прудами.

## Геологичны процесы
Векшина усаждениновых побережий указуе звязь окружѣня и земных утворох. Линия берега нерегуларна, мать розличны заливы, до котрых вливають ся потокы, што приносять в устя вельо усадженин. Тоты усадженины найвеце под комплексным вплывом морскых волн и побережных прудох выносяться в продовгасты узкы пасма вздовж берега так, же меджи берегом и барьером створять ся довгы, узкы, побережны лагуны. Такы побережны барьеры мають розрывы, утворены приливныма и одливныма прудами, котры уможнюють циркулацию меджи лагунами и вольным морьом. Тоты розрывы ся часто поступно вывинуть в проливы, придатны про плавбу.

## Екологичный вызнам
Барьеровы островы гамуючи  волны и морскы пруды охраняють побережа. В лагунах ся вытворюють шпецифичны екосистемы, котры бы не могли екзистовати, кедь бы не барьеровы островы.

## Жерела и одказы
* Richard A. Davis: Coastal landforms. Barrier island/estuarine systems. //Encyclopaedia Britannica 

## Референции

Катеґорія:Барьеровы островы
Певнина

**Певни́на**,  *terra firma* *земна твердь* — часть поверха Землѣ, котра не е покрыта водами Свѣтового океана.

Основну часть певнины складують континенты:
* Австралия
* Азия
* Антарктида
* Африка
* Европа
* Сѣверна Америка
* Южна Америка
Ку певнинѣ тыж належать островы Свѣтового океана.

Обща плоха певнины Землѣ чинить 148&nbsp;940&nbsp;000&nbsp;км2.

Частка певнины в цѣлом поверху планеты — 29,1%, а 70,9% суть покрыты водов.

## См. тыж
* Свѣтовый океан

## Жерела и одказы
*  The World Factbook, одчитане 10/04/2021

## Референции

Катеґорія:Геоморфология
Промиле

**Проми́ле**,  *pro mille на тысяч* — една тысячина даякой числовой величины, называной основа. Означать ся знаком **‰** (Unicode 2030). 

Тото слова мать подобну штруктуру як процент (сотина), а зато:
: 1{}^{0\!}\!/\!_{00}= \frac{1}{1000}(*) =0,1\%  
(*) - з даякой величины
: a{}^{0\!}\!/\!_{00} x = \frac{a}{1000} \cdot x 

## Примѣры хоснованя
* *2&nbsp;‰ алкоголу в кровли* – в едном литрѣ кровли суть роспущены 2/1000 литра (циже 2&nbsp;милилитры) алкоголу.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Типография
Катеґорія:Аріфметіка
Катеґорія:Метрология
Морава (нижний приток Дуная)

**Морава**,  *Велика Морава* — рѣка в Сербии, правый приток Дуная. Вливать ся в Дунай при Смедеревѣ. Творить ся сутоком рѣк Южна Морава и  Западна Морава, а вшиткы три довъедна  мають плоху водозбору векшу як 2/3 плохы Сербии, пак окрем того вздовж Южной Моравы и Великой Моравы пролягли основны желѣзничны и автомагистрали Сербии, што робить сербску назву рѣкы вповнѣ зрозумѣлов.

## Ток рѣкы
В нижном току рѣка тече долинов, де суть найплоднѣйшы землѣ Сербии, ту мать кривулясте корыто, а ей воды служать на заводньованя земледѣлскых готари. Природна довжка току 221&nbsp;км, але по реализованой регулации и напрощѣню в сучасности ся зменшила до 185&nbsp;км. Плоха базену 37&nbsp;500&nbsp;км2. 

Середный проток в устю 260 м3/сек.

Рѣка сплавна горѣ од устя на оддалѣня 3&nbsp;км. По повѣнях рѣка лишать в старом корытѣ озера.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* Morava River. //Encyclopaedia Britannica
* Морава (река в Югославии). //Большая Советская Энциклопедия

## Референции

## Галерия

Varvarinski most.jpg|Мост в Варваринѣ
Velika Morava.jpg|Рѣка при Варваринѣ
20090719-most-svilajnac-atipiks.jpg|Мост в Свилайнцу
Srbija reka Morava2.JPG|Рѣка при Свилайнцу

Катеґорія:Рікы Сербии
Катеґорія:Рікы Европы
Катеґорія:Рікы подля алфавиту
Малдивы

**Малдивы**, официално **Малдивска република** — островна держава на югу Азии, на Мальдивскых островах, в Индийском океанѣ. 

Малдивы суть найменшов державов в Азии. Економика основана на туристицѣ и рыболовли.

## Обывательство и штат
Обывательство: Малдивцѣ (99%). Официалный язык — малдивскый (дивехи). Официална вѣра — ислам. Середня густота залюднѣня — 608 обыватели на 1 км2. ]. Штатна форма: до 1968 — султанат, в 1887 — 1965 — протекторат Великой Британии.

26. юла 1965 република зыскала независимость. Тот день ся каждорочно официално славить як День независимости.

До року 2016 Малдивы входили во Сполоченство Народох, але в року 2016 вышли з членства, мотивуючи тым, же были тов организациов критизованы за корупцию и нарушѣня людскых прав, а то мѣшаня ся до внуторных дѣл. 

Глава державы и уряда — президент.
Законодарный орган — еднопалатный парламент (меджлис).

Столиця — Мале. Половка обывательства жие в столици, единственном городѣ и приставѣ в державѣ, инша половка в 20 атолах, што мають властну администрацию и  двох атолах без властной администрации. В републицѣ оселены тыж понад 60 тысяч чужоземцьох.

## География
Невеликы островы, часто обрамлены кораловыма рифами, плажами. Клима екваториално-мусонна, середно-мѣсячны теплоты колышуть ся в границях 24°C – 30°C. Рочны опады 2500 мм.

Вшиткого 1190 островох, але обываных лем около 200.  Середня высота над морьом 1,8&nbsp;м.

## Транспорт
Остров Мале в октобру 2018 быв злученый мостом зоз сосѣдным островом Гулгуле, де находить ся главне меджинародне летиско Велана. Летиско комерчно фунгуе од року 1962, а в сучасности мать двѣ розбѣговы дорогы понад 3&nbsp;км довгы, што стачить про леты найвекшых аеробусох. Малдивы мають еще едно меджинародне летиско такого класа и два меншы меджинародны летиска. Локалны леты в границях архипелагу реализують ся гидропланами. Остров Гулгуле злученый з далшым островом Гулгумале насыпанов гатьов так, же тоты три островы звязаны дорогами и автобусныма линиями. Меджи вшиткыма иншыма островами транспортне споеня реализуе ся водным и воздушным путьом.

## Едукация
Малдивска република не мать повинну едукацию. На властном языку (дивехи) мають лем зачаточну школу. Середня школа е лем англицка. Середню фахову або высшу освѣту мож достати лем в заграничу.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2.  
* The World Bank. GDP per capita, PPP (2017)
* Штатистика 2014 (pdf)
* CIA World Factbook

## Референции

Катеґорія:Країны
Катеґорія:Державы Азии
Катеґорія:Архипелагы
Катеґорія:Островны штаты
Свѣтовый океан

**Свѣто́вый океа́н** — основна часть гидросферы, споита водна маса, оболѣкаюча Землю, заповнюючи великанскый базен меджи материками и островами. Океаны и моря, котры творять свѣтовый океан, занимають около 71% поверха Землѣ. 

Плоха поверха свѣтового океану 361,26 млн. м2. Найглубше мѣсто свѣтового океана е Марианскый ярок в Тихом океанѣ — 11022 м.

## Засобы воды
Земля едина планета сонѣчной системы, де вода екзистуе в трьох фазах — твердой, текучой  и газовой, при чому доминуе текуча. Подля объему 97,957% воды екзистуе во формѣ океаничной воды и океаничного леда. Газова фаза и капкова вода в атмосферѣ чинять 0,001%. Солодка вода в озерах, потоках и рѣках чинить 0,036%, а грунтовы воды — 10 раз тельо — 0,365%. Леднякы и горскы снѣговы шапкы чинять 1,641% водных засоб.

Объем воды довъедна — 1343-1370 млн. м3.

## Соленость
Соленость воды свѣтового океана в середньому 35‰, в найвеце соленом Червеном морю — 42‰. З морской воды добывають кухньову соль (третина свѣтовой выробы), магний, калий, бром, даякы микроелементы (литий, бор).

## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013.  Том 3. 
* Alyn C. Duxbury, Claudia Cenedese: Ocean, Earth feature. //Encyclopaedia Britannica

## Референции

Катеґорія:Океаны
Борис Патон

**Бори́с Пато́н**,  *Пато́н Бори́с Євге́нович*, *27. новембра 1918, Киев – †19. августа 2020, Киев — совѣтскый и украинскый ученый в области металургии и технологии металох, доктор техничных наук, професор. Од року 1962 — президент Академии наук Украины. Од року 1953 — директор Инштитута електрозваряня имени Евгена Патона. 

Найстаршый (разом подля вѣку и подля часу перебываня на посту) Президент штатной Академии наук во свѣтѣ, а тыж найстаршый (подля вѣку и подля часу перебываня в статусѣ) рядный член Академии наук Украины и Российской академии наук.

## Новаторство в технологиях
Под водительством Патона створеный засадно новый способ зваряня — электротроскове зваряня, с помочов котрого рѣшена задача выробы уникатных судин высокого тиску про енергетику и хемичный промысел, великорозмѣровых монтажных части про морскы шифы, гидрогенераторы и др.; переведена велика робота з освоеньом прогресивных методох електрозваряня в розличных конарях економикы; выпрацованы комплексны програмы розвитя зварячской выробы, наукы и технологии в СССР. Патон вынайшов новый способ поднятя якости шпециалных оцѣлей и злятин — електрошлакове перетоплѣня; став на чолѣ выгледовань в хоснованю зварячскых жерел теплоты в шпециалных топилных агрегатах и створѣню нового конаря якостной металургии — шпециалной електрометалургии.

## Жерела и одказы
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2. 
* Патон Борис Евгеньевич. //Большая Советская энциклопедия 

## Референции

Катеґорія:Учены
Малярство

**Малярство** — конарь вытварного умѣня, котрый створюе образы з помочов фарб, наношованых на полотно, або даякый иншый поверх. 

## Малярскы средства
Малярство — важне средство умѣлецкого зображованя и толкованя реалности, оддѣйованя на думкы и чувства
реципиента, несе в собѣ вызнамный социалный обсяг и рознородны идеологичны функции. Идейный задум малярского дѣла конкретизуе ся в темѣ и сюжетѣ и втѣлять ся з помочов композиции, рисунка и колорита. Монохромне малярство (едным фарбовым тоном або одтѣнками едного тона) и система взаимозвязаных фарбовых тонох (фарбова гама), немѣнна локална фарба и перемѣны тона (полутоны, переходы, одтѣнкы), указуючы роздѣлы в освѣтленю предметох и в их полозѣ в просторѣ, рефлексы, указуючы взаимодѣю различно офарбеных предметох; общый фаребный тон дозвалять зображовати предметы в едности зоз окружѣньом, валоры створюють найтоншы градации тона; на прямом штудированю натуры основане адекватне зображѣня природного свѣтла и доятя окружѣня (пленер).

## Жанры малярства
Жанры малярства: историчне, бытове, баталне, портрет, пейзаж, натюрморт и др. Розличують монументально-
декоративне малярство (настѣнны мальбы, плафоны), диорам и панорама, декорацийне малярство(театралны и кинодекорации), декор, ужиткове малярство, малярство икон, малярство миниатюр (илустрованя рукописей, портрет).

## Техникы малярства
Традичны техникы: олеомальба, фреска (суха и мокра), темпера, клейова мальба, воскова мальба, смалт, мальба керамича, силикатныма, синтетичныма фарбами, мозаика, витраж; акварел, гуашова мальба, пастел,
туш.

## Жерела
* Révai nagy lexikona. Budapest: Révai Testvérek Irodalmi Intézet Részvénytársaság (1911–1935).
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с.  

## Референции

Катеґорія:Малярство
Шина

**Шина** — простый оцѣльовый носич шпециалного перерѣзу, укладованый на верх штрекы про застачѣня гладкого пересуваня желѣзничного або городского транспорта (потяг, дрезина, трамвай), а тыж технологичного транспорта в розличных конарях выробы (будовляный журав, возикы в банях и ломах). 

## Типы шин
В Европѣ хоснують шины довжкы 30 м, вагов  од 55 кг/м до 65 кг/м.

В США и Канадѣ хосновали соткы розличных типох шин, котры суть доднесь в роботѣ. Але в сучасности е силна тенденция штандартизации. Штандартны америцкы шины мають довжку 12 м, а вагу  од 57,5 кг/м до 66 кг/м.

## Монтаж и хоснованя
Обычайно ся шины монтують в парѣ. Даколи ся хоснуе една шина (напр., во висячой желѣзници, на пересуваня едношинового журава). Шины споюють на стыках шпециалныма спойовыма сучастками, або зваряньом (бесстыковы шины).


Wieslauterbahn-Bahntechnik-06-2005-gje.jpg
Wieslauterbahn-Bahntechnik-24-2005-gje.jpg
Wieslauterbahn-Bahntechnik-46-2005-gje.jpg
Wieslauterbahn-Bahntechnik-56-2005-gje.jpg
Wieslauterbahn-Bahntechnik-86-2005-gje.jpg


## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с.  
* Thomas Clark Shedd, James E. Vance, Geoffrey Freeman Allen: Railroad. //Encyclopaedia Britannica
 

## Референции

Катеґорія:Шиновый транспорт
Штрека

**Штрека** желѣзницѣ — комплекс конштрукций тай иншталаций, складуючых дорогу з напрямнов шиновов колейов. 
## Складовы части
Складовы части штрекы суть:
;верхня ставба 
* шины
* шлиперы
* выгыбкы
* насып 
;нижня ставба
* земляне полотно 
* дренаж
* мосты 
* виадукты
* тунелы
;иншталации
* сигналны и варовны знакы 
* автоматичны заряджѣня 
* контактна линия (на електрожелѣзници)

## Експлоатация
Найважнѣйша характеристика штрекы — росход, внуторне одстояня меджи шинами. По штрецѣ можуть ходити лем такы вагоны, котры мають колею, згодну з росходом штрекы. За нормалный росход ся поважуе 1435 мм, при векшом говорять о ширококолейной, при меншом о узкоколейной штрецѣ. В Европѣ е росход нормалный, в бывшых републиках СССР — широкый (1520 мм).

Штрека не е тяжка в експлоатации, але потребуе сталу безпечностну контролу. Кедь е нарушена выровнаность штрекы, або певность насыпу, поднимають шиново-шлиперну решѣтку, подсыпають и упевнюють насып.  

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с.  
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 1.   

## Референции

Катеґорія:Шиновый транспорт
1670-е

**1670-е** — часова доба од 1. януара 1670 по 31. децембра 1679 подля грегорианского календаря. 
## Подѣи
Катеґорія:17. стороча
Росход штрекы

**Росход [[штрека|штрекы]]** указуе одстояня меджи внуторныма краями шин, мѣряне подля правил о 14&nbsp;mm ниже од робочого поверха  шины. Означать ся в&nbsp;милиметрах, наперек тому, же исторично хоснованы величины конкретных росходох появили ся векшинов з английской системы мѣр. 

За нормалный росход ся поважуе так званый Стефенсонов росход, котрый в метричных мѣрах мать величину 1435&nbsp;mm и быв в Британии узаконеный в року 1846 и доднесь е найвеце росширеным во свѣтѣ (60% сумарной довжкы штрек).

## Нормалный, узкый и широкый росход
Понеже за нормалный росход ся поважуе 1435&nbsp;mm (инша назва такого росхода — европскый), при векшом росходѣ говорять о ширококолейной, а при меншом о узкоколейной штрецѣ. В Европѣ е росход нормалный, в бывшых републиках СССР — широкый (1520&nbsp;mm).

## Комбинованый росход
История знать веце припадох, коли сосѣдны державы нароком выберали собѣ иншаку величину росходу, жебы в припадѣ войны неприятельскы потягы не могли зайти на их територию. 

Кедь меджи такыма державами суть нормалны односины, жебы мати можность лѣпшого транспортованя, в пограничных зонах на штрекы монтують шины з комбинованым росходом. Напримѣр,
европска штрека, приходяча зоз Словакии до украинского Чопу, иде дале через Батьово, Королево и Дяково в Румынию про то, обы европскы суправы могли перейти Украину транзитом без вымѣны колесных телѣжок. 

Желѣзниця од Тересвы через Сигет до Рахова иде через територию Румынии, але хоснуе росход 1520&nbsp;mm, а од Сигета паралелно иде и европскый росход. 

## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 1.   
* Ing. J. Machač: Jak vznikl normální rozchod? //Železničář 2/91 http://www.speaker.cz/localbahn/view.php?cisloclanku=2004102402
* Thomas Clark Shedd, Geoffrey Freeman Allen, James E. Vance: Railroad. //Encyclopaedia Britannica https://www.britannica.com/technology/railroad 

## Референции

Катеґорія:Шиновый транспорт
Дорога

**Дорога** (публична) е поземок, служачый на то, жебы каждый, кто ся дотримуе полицайных и дорожных предписох и норм, мог по ней ходити або ѣздити без жадной забороны з боку властника поземку.

## Властництво
То, же дорога е публична, ограничать права властника лем з части, котра ся дотыкать дорожного руху. З того выплывать, же иншы права властности, напримѣр: кошѣня травы, збераня урожаю зо стромох, высадженых при дорозѣ, плата за потягнѣня труб, комуникаций, штрекы и др. належить ся властникови. Властником поземку може быти держава, административна единиця, комунита, юридична особа.

## Жерела и одказы
* Jiří Pražák: Cesta. //Ottův slovník naučný. Pátý díl. Praha : J. Otto, 1892. S. 328. 

## Референции

Катеґорія:Транспортны ставбы
Basshunter

**Basshunter**, **Jonas Erik Altberg** (* 22. децембер 1984, Халмштад) — співак.

## Дискография
### Штудиовы албомы
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

### Синглы
* «The Big Show» (2004)
* «Welcome to Rainbow» (2006)
* «Boten Anna» (2006)
* «Vi sitter i Ventrilo och spelar DotA» (2006)
* «Jingle Bells» (2006)
* «Vifta med händerna» (2006)
* «Now You're Gone» (2007)
* «Please Don't Go» (2008)
* «All I Ever Wanted» (2008)
* «Angel in the Night» (2008)
* «Russia Privjet (Hardlanger Remix)» (2008)
* «I Miss You» (2008)
* «Walk on Water» (2009)
* «Al final» (2009)
* «Every Morning» (2009)
* «I Promised Myself» (2009)
* «Saturday» (2010)
* «Fest i hela huset» (2011)
* «Northern Light» (2012)
* «Dream on the Dancefloor» (2012)
* «Crash & Burn» (2013)
* «Calling Time» (2013)
* «Elinor» (2013)
* «Masterpiece» (2018)
* «Home» (2019)
* «Angels Ain't Listening» (2020)
* «Life Speaks to Me» (2021)
* «End the Lies»  (2022)
* «Ingen kan slå (Boten Anna)»  (2023)

## Одказы

* Официалный сайт

Катеґорія:Співаци
Катеґорія:Швеция
Композиция (вытварництво)

**Композиция во вытварництвѣ** е способ, якым елементы образа (колоры, формы,свѣтла и тѣнѣ) або пластичного дѣла (формы, масы, материалы) розмѣщены еден односно другого в образѣ, графицѣ, фотографии або скулптурѣ, жебы творили они гармоничну цѣлость. 

Установити точны правила про композицию не е можности, бо они зависять од нашых представ о прекрасном, котры зовсѣм односны и мѣняють ся зависимо од добы, мѣста, народности, и принятых в сполоченствѣ пересвѣдчень и смакох.

Композиция — цѣла наука, маюча серьезны теоретичны роботы, але про зачаток доста знати же суть найважнѣйшы принципы, котры все будуть потребны и хосенны в практичной роботѣ. Додержаня тых принципох позитивно вплыне на естетичны якости вытварного дѣла.

## Центер композиции
Композиция мусить мати предмет, притягуючый ку собѣ векшу позорность реципиента — тот елемент композиции е композичным центром. Композиция може мати даколько предметох, але в доброй композиции акцентованый лем един з них.

## Нич надбыточне, вшитко потребне
В образѣ не смѣе быти нич надбыточне, што бы непотребно одтяговало позорность од композичного центра. Але з другого боку мають быти вшиткы подробности, котры потребны, жебы реципиент розумѣв замысел автора.

## Правило третин
Композичный центер не смѣе быти в геометричном центрѣ образа. Поважуе ся, же найлѣпша позиция композичного центра одстоить на третину ширины образа од правого або лѣвого края и на третину вышкы од верха або спода.

## Линия споеня
Кедь в образѣ суть первый, другый и третий планы, добрѣ, жебы была линия споеня, котра переведе око реципиента од первого на другый и третий план.

## Жерела и одказы
* Сомов А.И.: Композиция. //Энциклопедический словарь Брокгауза и Ефрона, т. XVa (1895): Коала — Конкордия, с. 907. 
* Майкл Сендерс: Основы композиции. 

## Референции

Катеґорія:Архитектура
Катеґорія:Фотография
Катеґорія:Малярство
Желѣзниця

**Желѣзниця** (у войводинскых Русинох *гайзибан* з  *Eisenbahn желѣзна [[дорога]]*) — транспортне средство, котре се пересувать по змонтованых настало металичных водилах - оцѣльовых шинах, а тыж цѣлый инфраштруктурный комплекс такого типа транспорту. Пара шин въедно зоз шлиперами и насыпом чинять штреку. 

Желѣзничный транспорт е род транспорта, де ся перевоз накладох або пасажерох одбывать вагонами, што суть тяганы по штрецѣ зоз локомотивным тягачом. Вагоны зоз локомотивов въедно чинять потяг. Число вагонох ся може мѣняти, зависимо од потребы. 

Основны характеристикы желѣзничного транспорта суть:
; Позитивны
* высока пропустна и перевозна способность
* перевоз независимый од климатичных условий
* масовость перевоза
; Негативны
* ограниченый маневер
* великы зачаточны инвестиции

## История
Перва во свѣтѣ комерчна желѣзниця была линия Стоктон - Дарлингтон (21 км, Англия), поставлена Дж. Стефенсоном в року 1825. В 30-х роках появили ся желѣзницѣ в Австрии, Германии, Белгии, Франции и др. В 1830 была отворена перва желѣзниця в США. Россия таксамо была в числѣ первых держав, зачавшых выставбу желѣзниць (1837).

В Угорской Руси желѣзницѣ зачали тягнути в року 1856, коли была створена *Сполочность желѣзниць Потися (Tiszavidéki Vasúttársaság)*. В року 1895 тисянска желѣзниця вышла поза Ясѣня и споила ся з желѣзницями Польщи.

## Жерела и одказы
* Molnár Ferenc: Ung, Bereg, Ugocsa és Máramaros vármegyék történeti kronológiája (1790-1914), különös tekintettel a görög katolikus ruszinságra. 2014.
* Кобаль Й. В. Рахів. //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2013, том 9, с. 140. 
* Железнодорожный транспорт. //Большая Советская Энциклопедия. http://bse.sci-lib.com/article039096.html

## Референции

Катеґорія:Шиновый транспорт
Михайло Юрчакевич

**Михайло Юрчакевич** (*, Росстайне – †, Щецин) — грекокатолицкый священик, предсѣдник влады Лемковской републикы Флоринкы. Участник и представитель лемковской делегации на Парижской мирной конференции (1919), въедно з Александром Циханьскым и Ярославом Качмарчиком.

## Штудии и священича служба
В року 1889 закончив класичну гимназию в Яслѣ, продовжив науку в духовной семинарии Барбареум в Вѣдню. Рукоположеный в року 1894. В роках 1894–1896 быв администратором парохии в Кривому, наступно в роках 1896–1898 администратором парохии в Росстайном. В роках 1898-1923 парох в Чорному, в роках 1924–1947 парох во Ветлинѣ.

## Политична чинность
;Русофилство и перзекуции:Быв русофилскы ориентованый: в Чорному заложив читалню общества Качковского, быв при основаню и Руской Бурсы (Горлицѣ). В роках 1909–1915 быв выбраный до администрации Горлицкого повѣту. Але быв подозреным з пропагации православия, за што быв двараз суспендованый церковнов верхностьов, наконець  перебыв в арештѣ.

;Лемковска република Флоринкы:27. новембра 1918 двохтысячне вѣче в Гладышовѣ выбрало Руску Раду, перетворену пак на Повѣтову Руску Раду (ПРР) про повѣты горлицкый, кросненскый и ясельскый, на челѣ котрой став . 5. децембра 1918 во Флоринцѣ быв выбраный на чело Началной Рады Лемковины (НРЛ), а на далшых вѣчах тыж едным з трьох делегатох Лемковины на Парижску мирну конференцию. В конци децембра 1918 быв принятый въедно з Александром Циханьскым в Празѣ президентом Чехословакии  и став ся головным пропагатором новой прочехословацкой ориентации серед Лемкох. В януарѣ 1919 НРЛ и ПРР самороспустили ся, передаючи свою владны функции Карпаторуской радѣ в Пряшовѣ. В марцу 1919  утѣк до Кошиць перед нападом польскых воякох. За його неприявности веденя в лемковском руху докончовав Ярослав Качмарчык, помѣрнѣйше наставленый ку Полякам. Юрчакевич вернув ся до Чорного в апрѣлю 1919 по гаранциях безпекы од польской влады, але уже по пару дньох 22. апрѣля 1919 вночи быв арештованый. О ходѣ и выслѣдках процеса Юрчакевича ай иншых членох ПРР нич не знати, але одтогды  стратив ся з политичной сцены и до политикы ся нигда не вернув.

## Послѣдны рокы
Под тиском польской влады перемышльскый епископ Йосафат Коциловскый перенюс в року 1924 отця Юрчакевича до села Ветлин (9&nbsp;км од Ярослава). В часѣ Акции Висла быв выселеный до Щецина, де быв даякый час в арештѣ и де е похованый.

## См. тыж
* Лемковско-русинска република

## Жерела и одказы
* **Богдан Горбаль**: Лемківська республіка Флоринки. //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  Сс.&nbsp;401–402.  
* 
*  
* Dmytro Błażejowśkyj: Istorycznyj szematyzm Peremyskoji Eparchiji z wkluczennjam Apostolśkoji Administratury Łemkiwszczyny (1828-1939), Lwów 1995, 

## Референции

Катеґорія:Лемковска република Флоринкы
Катеґорія:Русиньскы політіци
Катеґорія:Русиньскы церьковны дїятелї
Дмитро Хыляк

**Дмитро Хыляк** (*21. октобер 1865, Бѣльцарьова — †20. октобер 1955, Злочов, Львовска область) — грекокатолицкый священик, Министер внуторных дѣл Лемковской републикы Флоринкы.

## Биография
В роках 1891-1892 быв викарьом парохии в Новоселках Гостинных, наступно в роках 1892-1893 администратором парохии в Тихани. В року 1893 зостав перемѣщеный до Лѣщин, де быв за еден рок администратором парохии, а наступно до року 1901 — парохом. Од року 1901 — парох в Избах.

Сын Василя и Пелагии. Абсолвовав грекокатолицку семинарию во Львовѣ, рукоположеный в року 1890. Женатый, овдовѣв в року 1899, женив ся другый раз, овдовѣв в року 1942. 

В часѣ Первой свѣтовой войны арештованый 13. новембра 1914, интернованый до Талергофу.

10. юна 1921 зостав арештованый польсков владов и оскарженый зо зрады штату (въедно з Ярославом Качмарчиком и Миколом Громосяком). Судженый подля австрийского права присяжным судом и зостав признаный невинным.

В роках 1901-1928 парохом в Избах, в року 1928 въедно зоз векшинов обывательох Изб перейшов у православие. 

## Жерела и одказы
* Dmytro Błażejowśkyj: Istorycznyj szematyzm Peremyskoji Eparchiji z wkluczennjam Apostolśkoji Administratury Łemkiwszczyny (1828-1939), Lwów 1995, .
* Tadeusz A. Olszański: **Ruska Ludowa Republika Łemków**. Nowe spojrzenie w przededniu osiemdziesiątej rocznicy. //Magury. Rocznik Krajoznawczy Poświęcony Beskidowi Niskiemu”, s. 25-36, 1998. Studenckie Koło Przewodników Beskidzkich. ISSN 1505-4993 <small>''Доступно онлайн''</small>

## Референции

Катеґорія:Лемковска република Флоринкы
Катеґорія:Русиньскы церьковны дїятелї
Василь Курилло

**Василь Стефан Курилло** (*11. августа 1861, Липье, повѣт Бещадскый, гмина Чарна, Австро-Мадярщина — †11. марца 1940, Подемщина, СССР, дн. Польща) — грекокатолицкый священик, Министер заграничных дѣл Лемковской републикы Флоринкы.

## Биография
В року 1882 закончив гимназию в Перемышлю. Фахову освѣту достав в духовных семинариях Львова (1882-1885) и Перемышля (1885-1886).

Рукоположеный в року 1887. В роках 1887-1889 быв администратором парохии Камяна, наступно в роках 1889-1891 администратором парохии Устя Руське. В роках 1891-1910 парохом в Мацинѣ Великой, в роках 1910-1930 парохом во Флоринцѣ, наступно парохом в Подемщинѣ. В роках 1924-1926 декан грибовского грекокатолицкого деканату.

За свое русофилство быв на подозрѣню у влады и в часѣ войны з Россиев быв интернованый в Талергофѣ (1914-1917), де склав спис 1915 арештантох Лемкох. По навернутю до Флоринкы быв активным участником вшиткых акций Лемковской републикы Флоринкы.

Не подтримовав проукраинску политику Грекокатолицкой Церкви, але ани не переход з той причины на православие. Зато, же не удержав велике число своих парохианох од перехода на православие быв в року 1930 покараный переводом з Флоринкы на восток до парохии Подемщина и уже нигда не вернув ся на родну Лемковину.

## Родина
Найблизшы члены родины:
* отець Теодор Курилло, *02.02.1818, Высова, Горлицк. повѣт — †25.07.1881, Хащов, Турк. повѣт 
* мати Юлиана Таворска (Курилло)
* жена Мария Константинович (Курилло), *23.12.1886 — †06.07.1954
* сын Теофил Курилло, *22.10.1891, Роздѣля, Горлиц. повѣт — †01.10.1945, Тошек, концлагер
* сын Зенон Курилло, 25.01.1893 — †14.09.1942, Подемщина
* дѣвка Володимира Курилло

## Жерела и одказы
* Dmytro Błażejowśkyj: Istorycznyj szematyzm Peremyskoji Eparchiji z wkluczennjam Apostolśkoji Administratury Łemkiwszczyny (1828-1939), Lwów 1995, 
* Tadeusz Olszański: Ruska Ludowa Republika Łemków. Nowe spojrzenie w przededniu osiemdziesiątej rocznicy. Magury'98.  Сс. 25-36, 1998. Studenckie Koło Przewodników Beskidzkich. ISSN 1505-4993 <small>''Доступно онлайн''</small>
* Богдан Горбаль: Курилло Василь. //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  Сс. 384-385.
* Василь Стефан Курилло на сайтѣ ''Родовід''.

## Референции

Катеґорія:Лемковска република Флоринкы
Катеґорія:Русиньскы церьковны дїятелї
Тылявска схизма

Тылявска схизма — поточне означѣня масового перехода Лемкох грекокатолицкой вѣры на православие.

## История
Конфликт зачав ся 16. новембра 1926, коли грекокатоликы Тылявы и сосѣдного села Терстяна, зобраны на вѣче выголосили переход з грекокатолицкой вѣры на православну. Наглый и масовый переход, найактивнѣйшый в роках 1926-1932, вызвав непокой Ватикана, и жебы тот процес зоперти, Свята Столиця створила Апостолску администрацию Лемковины.

## Причины
Причинами схизмы была неспокойность политиков Грекокатолицкой Церкви, де росла латинизация и ширила ся украинска национална идеология. З другой стороны дала импулз православна пропаганда, ведена Лемками, котры ся вернули зо США и Польсков Православнов Церквов и высокы цѣны, котры хотѣли грекокатолицкы священици за свои службы.

## Наслѣдкы
Причины были доста скоро роспознаны. В року 1934 з Украинской Грекокатолицкой Церкви была выдѣлена окрема юрисдикцийна единка, назначена лем про Лемкох — Апостолска администрация Лемковины, подлягаюча прямо Святой Столици. Священикы той единкы, котры вели украинску народову политику были одкликаны, на их мѣсто дали священикох русинской або москвофилской ориентации. Тоты закрокы зоперли украинизачну пресию, а в наслѣдку габа перехода на православие перестала. 

## Жерела и одказы
* Богдан Горбаль: Тилявський схизм. //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  С. 729.
* Damian Nowak, Przyczynek do historii greckokatolickiego dekanatu dukielskiego, w: Płaj. Almanach karpacki, nr 30 (wiosna 2005), ISSN 1230-5898

## Референции

Катеґорія:История Польщи
Катеґорія:Москвофилство
Церковь

**Церковь** в сучасном розумѣню означуе понятя всеобщы або вецей конкретны, але во вшиткых припадах звязаны з христианскым набоженством. Можуть то быти такы понятя:
;религийны
* Церковь — сполоченство вѣруючых, основане Исусом Христом
* Церковь — религийна организация вѣрникох и их духовенства
* церковь — христианска култова будова
;географичны
* Бѣла Церква — районный центер в Киевской области Украины

## Жерела
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.

## Референции
Христианска Церковь

:*О христианствѣ як вѣрѣ см.* **[[Христианство]]**
**Христиа́нска Це́рковь**, од  *Κυριακόν Божое* — недѣлима сполочность людей, объединеных вѣров з Богом, Исусом Христом и Святым Духом. 

Во Святом Писмѣ Церковь означена як сполочность христианох, умерлых  и живых, складуючых трансцендентне «Тѣло Христово», «Головов» котрого е Христос. Церковь условно раздѣляють на Небесну (Пресвята Богородица, ангелы, святы и спасены христиане) и Земну, котра  на Землѣ боюе з диаволом и его слугами.

## Жерела и одказы
* О. Стефан Пружинський: Церква. //Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999.  С. 366.
* Церковь. //Азбука православия.

## Референции

Катеґорія:Хрістіанство
Катеґорія:Теология
Церковь (организация)

**Церковь** од раннього христианства перешла довгым процесом и вывинула три основны напрямы и велике число религийных организаций. Основны напрямы суть:
* католицизм;
* протестантство;
* православие.



## Католицизм
Ку Католицькой Церкви належить една западна (латинска) и 24 восточны католицкы Церкви, котры роздѣлены на сѣм розличных обрядох.

## Протестантство
Найстаршы протестантскы Церквы суть:
* Евангелицка Церковь
* Лутеранска Церковь
* Реформована Церковь

## Православие
Ку православию належать 14 каноничных Церков:
# Конштантинопольскый екуменичный патриархат
# Александрийска православна Церковь
# Антиохийска православна Церковь
# Йерусалимска православна Церковь
# Русьска православна Церковь
# Сербска православна Церковь
# Румынска православна Церковь
# Болгарска православна Церковь
# Грузинска православна Церковь
# Киперска православна Церковь
# Грецка православна Церковь
# Польска автокефална православна Церковь
# Албанска православна Церковь
# Православна Церковь в чешскых краинах и в Словакии

## Иншы Церквы
Меджи христианскыма суть поважованы и дакотры Церквы, котры не сповняють окремы основны критерии христианства:
* Мормоны
* Свѣдкы Йеговы
* Адвентисты семого дня

## Жерела и одказы
* Matt Stefon, Linwood Fredericksen, Sidney Spencer, Henry Chadwick, Geoffrey Wainwright, Jaroslav Jan Pelikan: Christianity. //Encyclopaedia Britannica

## Референции

Катеґорія:Хрістіанство
Кипр

**Кипр** може быти:
* Кипр — република, член Европской Унии
* Кипр — остров в Середоземном морю
* Сѣверный Кипр — непризнана Турецка Република Сѣверный Кипр
Схизма

**Схизма**, од  *σχίσμα роздѣлѣня* — означать роздѣлѣня, росход меджи людьми, належныма ку едной организации, руху або религийному напряму. В ранном христианствѣ тот термин говорив о групѣ, одорвавшой ся од основной Церкви и створившой конкуренчну.

**Схизматик** — особа, котра запричинюе схизму, або член одторгнувшой ся групы.



## Схизмы в христианствѣ
Найвызнамнѣйша середновѣка схизма привела христианство  до розкола на западну (римокатолицку) и восточну (православну) Церквы. Она ся зачала в року 1054 через розличны диспуты и акции и дотеперь не загоена, хоть в року 1965 Папа Павел VI. и екуменичный патриарх Атинагор I. ануловали взаемны екскомуникации з року 1954. 

Традично католикы называли схизмов оддѣлѣня православных Церков. Але в роках 1376-1417 стала ся великая схизма вдну самой Католицкой Церкви: в тых роках выбирали едночасно двох, а в дакоторы рокы и трьох Папох. Католицка Церковь была роздѣлена на двѣ, и конфронтация перестала аж по Констанцском соборѣ (1414-1417), признавшом незаконныма антипап Иоанна XXIII. и Бенедикта XIII. 

Таксамо схизмы были и вдну Православных Церков, напримѣр, меджи найпознатѣйшыма было оддѣлѣня в 17. сторочу старовѣрцьох. В сучасности примѣром такой схизмы е конфликт Болгарской православной Церкви з Конштантинопольом в 19. сторочу,  роздѣлѣня вдну самого Болгарского патриархата (1992-1998).

## См. тыж
* Тылявска схизма

## Жерела и одказы
* Энциклопедия религий. / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с. 
* '''Schism, religion'''. //Encyclopaedia Britannica

## Референции

Катеґорія:Церковны схизмы
Протестантство

**Протестантство**, або **протестантизм** — еден з главных конарьох христианства, загорнюючых до себе групу независимых Церков, котры вышли з реформных набоженскых рухох антикатолицкого характера, взниклых в 16. сторочу в Европѣ.

## История
Импулзом ку зачатку Реформации стало ся побурѣня части вѣруючых и духовенства розмножившими ся знеужитями католицкого клера. Так, познатый выступ Лутера против продажу одпусток (1517) завершив ся формулованьом его реформаторскых поглядох в «Девятьдесять пятьох тезах», а за тым и его разрывом с Римом. Дефинитивне витязство идей Реформации настало в добѣ религийных войн 16.-17. стороч.

По Вестфалском миру (1648) протестантство доповнило ся еще иншыма христианскыма реформныма напрямами. Протестанты тыж ся означують як *евангелици*, понеже еден з их главных принципох, платных про вшиткы конарѣ протестантства — *Sola Scriptura (лем [[Святе Писмо]])* — вызнаня Святого Писма единым авторитетом про Церковь, не обтяженым Церковным або Папскым посередництвом и учительством. Тот принцип привюг протестантох ку опорѣ на оригиналный текст, непринятю неточного латинского текста Вулгаты и зготовлѣню перекладох Библии на народностны языкы, што тыж обясняли они потребов зробити Святе Писмо людово приступным, и што вызначно стимуловало розвитя книгопечатаня. В протестантствѣ каждый вѣрник мать право на самостойне читаня и толкованя Святого Писма, што недопустимо в католицизмѣ и православии.

## Жерела и одказы
* Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с. 

## Референции

Катеґорія:Протестантство
XVI. стороча

Завершаючый 1600 рок сього стороча — переступный подля грегорианского календаря.

## Вызнамны подѣи
* 1517 Мартин Лутер опубликовав 95 тез, чим зачала ся доба Реформации.
* 1582 Ґреґоріаньскый календарь быв заведженый папом Ґріґоріём XIII.

## Вынаходы и новоты

## Жерела и одказы
* **Хронология**: //

## Референции
XVII. стороча

Стороча ся поважуе за зачаток нововѣку. В европской културѣ е добов бароко.

## Вызнамны подѣи
* 1613 династия Романовых вступила на трон России.

## Вынаходы и новоты

## Жерела и одказы
* **Хронология**: //

## Референции
Вулгата

**Вулгата**, лат. *Vulgáta*, — широко познатый латинскый переклад Библии, котрый быв единым легитимным перекладом в Римокатолицкой Церкви. Тридентскый собор официално признав тот переклад ровноцѣнным оригиналному тексту. 

## История
Переклад зробленый в роках 382-405. Тексты *Вулгаты*, котры екзистовали во великом числѣ манускриптох, розличуючых ся меджи собов зложѣньом книг и вариантами прочитаня окремых мѣст, были критично зревидованы в 8. сторочу диаконом, ученым и политичным дѣятельом Алкуином, а в 11. сторочу — представительом ранной схоластикы П. Дамиани. В року 1546 Тридентскый собор зафиксовав каноничне зложѣня Библии и вызнав *Вулгату* официалным и автентичным перекладом Святого Писма, облигатного про вшитку Католицку Церковь.

В року 1592 быв печатно выданый конечный каноничный вариант, так звана *Сикстоклементийска Вулгата* (подля имен двох Пап, котры ся о то постарали).  В року 1979 в латинской литургии была прията поправлена верзия, названа «Неовулгата».

## Жерела и одказы
* Овсиенко Ф. Г.: Вульгата. //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с.

## Референции

Катеґорія:Библия